**Valter Hartvell Vayt** (*ing.* Walter Hartwell White Sr.), həmçinin **Heyzenberq** kimi tanınır — ABŞ drama serialı "Bədbəxt"in baş qəhrəmanı, aktyor Brayan Krenston canlandırmışdır.

Valter təcrübəli kimyaçı idi və həmtəsisçisi olduğu texnologiya şirkətini satmazdan əvvəl burada çalışırdı. Partnyorlarına milyardlar qazandıran Valter məyus şəkildə Albukerkedə məktəb müəllimi işləyirdi. O, həyat yoldaşı Skayleri (Anna Qann) və oğlu balaca Valteri (Ar Cey Mitt) çətinliklə dolandırarkən, 50-ci ad gününün ertəsi ağciyər xərçənginə tutulduğunu öyrənir. Sağalmaz xəstəliyə düçar olan Valter yaxında öləcəyini bilir və bu səbəbdən ölümündən sonra ailəsi üçün pul qoymağa qərar verir. Kimya biliklərinə sahib olan Valter keçmiş şagirdi Cessi Pinkman (Aaron Pol) ilə bir araya gəlir və ikisi "mavi met" istehsal etməyə başlayır.

Valter serial davam etdikcə qəddarlaşmağa doğru gedir, sonralar narkobarona çevrilir və kimliyini gizlətmək üçün "Heyzenberq" ləqəbindən istifadə edir. Valter bu törətdiyi çirkin əməllərdən Skaylerin bacısı əri DEA (Narkotiklə Mübarizə İdarəsi) əməkdaşı Henk Şreyderin (Din Norris) xəbərdar olmasını istəmir.

Yaranması
---------

"The Sopranos" serialından ilham alan Vins Qilliqan istəyirdi ki, "Bədbəxt"im baş qəhrəmanı Toni Soprano kimi yaxşı adamdan pis adama çevrilsin. Soprano rolunun ifaçısı Ceyms Qandolfini vəfat etdikdən sonra Qilliqan demişdi ki, "Soprano olmasa idi Valter Vayt da olmazdı". Qilliqan orta yaş böhranından əziyyət çəkən və bu səbəbdən pis işlərə baş vuran və cinayətə yönələn personaj yaratmaq fikrində idi. Qilliqan bu ideyanı "Məxfi materiallar" serialı üzərində işləyərkən dostu Thomas Schnauz ilə düşünmüşdü. Schanuzun ağlına RV sürən və metamfetamin hazırlayan bir şeylər gəlmişdi, Qilliqan heç vaxt qanun pozmayan Valter adlı kimya müəllimi personajını yaratdı.

Qilliqan "Məxfi materiallar" serialının "Drive" seriyasında Brayan Krenston ilə birlikdə işləmişdi. O, Valter Vaytı Krenstonun canlandırmasını istəyirdi, AMC rəsmiləri isə aktyoru çəkmək niyyətində deyildilər, Krenston o vaxtlar "Malcolm in the Middle" komediya serialı ilə tanınırdı. Əvvəlcə təklif Con Kuzak və Metyu Broderikə edilmişdi, onlar hər ikisi rolu ifa etməkdən imtina etdilər. Prodüserlər Krenstonun "Məxfi materiallar"dakı rolunu izlədikdən sonra onu seriala dəvət etdilər.

Bioqrafiya
----------

Valter Vayt altı yaşında olarkən atası Hantinqton xəstəliyindən vəfat etmişdi. O, sonralar Kaliforniya Texnologiya İnstitutunda kimya təhsil alır və məzun olduqdan sonra Los Alamos Milli Laboratoriyasında elmi işçi vəzifəsində işləyir. Orada onun köməklik göstərdiyi proton radioqrafiyası tədqiqatı, 1985-ci ildə komandasına Kimya üzrə "Nobel" mükafatı qazandırır. Valter pul mükafatının bir hissəsini istifadə edərək keçmiş sinif yoldaşı və yaxın dostu Eliot Şvartz (Adam Godley) ilə birlikdə "Gray Matter Technologies" şirkətini təsis edir. Təxminən bu vaxtlarda Valter laboratoriya köməkçisi Qretçen Şvartz (Jessica Hecht) ilə münasibət qurur. O, "Grey Matter Technologies" şirkətindəki maliyyə payını 5000 dollara sataraq ayrılır. Qretçen və Elliot sonralar evlənirlər və var-dövlət qazanırlar, bunu Valterin apardığı araşdırmalara borclu idilər. Onlar mehriban olsalar da Valter onun işindən qazanc əldə etdikləri üçün hər ikisindən inciyir.

50 yaşlı Valter Nyu-Meksiko ştatının Albukerke şəhərində yerləşən məktəblərin birində kimya müəllimi işləyir. Valter bununla yanaşı gəlirini artırmaq üçün yerli avtoyuma məntəqəsində də çalışır. Onun serebral iflicdən əziyyət çəkən Valter Cuniyor (R. J. Mitte) adlı yeniyetmə oğlu var. Valter və Skaylerin ikinci mövsümdə Holli adlı qızı dünyaya gəlir. Valterin qohumları; Skaylerin bacısı Mari Şreyder (Betsy Brandt) və əri DEA əməkdaşı Henk Şreyder (Din Norris) və Valterin heç vaxt görünməyən anasıdır.

İstinadlar
----------

1. ↑  *Chuck Klosterman.* "Bad Decisions". Grantland. August 2, 2011. October 21, 2020 tarixində arxivləşdirilib. İstifadə tarixi: July 17, 2011.
2. ↑  "Vince Gilligan: Without Tony Soprano There Would Be No Walter White". The Hollywood Reporter. June 26, 2013. January 8, 2021 tarixində arxivləşdirilib. İstifadə tarixi: January 6, 2021.
3. ↑  *Weingus, Leigh.* "'Breaking Bad': John Cusack, Matthew Broderick Turned Down Walter White Role". The Huffington Post. New York City: Huffington Post Media Group. July 16, 2012. June 5, 2013 tarixində arxivləşdirilib. İstifadə tarixi: October 9, 2013.
4. 1 2  *Gustini, Ray.* "You Can Totally Still Catch Up on 'Breaking Bad' Before the Premiere". The Atlantic. Boston, Massachusetts. July 13, 2011. July 17, 2011 tarixində arxivləşdirilib. İstifadə tarixi: July 23, 2011.
5. 1 2  *Woodward, Richard B.* "*Breaking Bad*: Better Television Through Chemistry". The Huffington Post. New York City: Huffington Post Media Group. July 20, 2011. November 13, 2012 tarixində arxivləşdirilib. İstifadə tarixi: July 23, 2011.
6. ↑  *Hughes, Jason.* "Breaking Bad: Gray Matter". TV Squad. February 25, 2008. May 13, 2012 tarixində arxivləşdirilib. İstifadə tarixi: July 22, 2011.
7. 1 2  *Bowman, Donna.* "Breaking Bad: 'Peekaboo'". The A.V. Club. Chicago, Illinois: Onion, Inc. April 12, 2009. October 21, 2020 tarixində arxivləşdirilib. İstifadə tarixi: March 30, 2017.
8. 1 2  *Amitin, Seth.* "Breaking Bad: "Peekaboo" Review". IGN. San Francisco, California: j2 Global. April 13, 2009. June 21, 2011 tarixində orijinalından arxivləşdirilib. İstifadə tarixi: July 24, 2011.
9. ↑  *Sepinwall, Alan.* "Breaking Bad, 'Peekaboo': Jesse collects a debt". The Star-Ledger. Newark, New Jersey. April 13, 2009. July 12, 2011 tarixində orijinalından arxivləşdirilib. İstifadə tarixi: July 23, 2011.
10. ↑  *Sepinwall, Alan.* "Breaking Bad: This guy walks into an oncologist's office..." The Star-Ledger. Newark, New Jersey: Advance Publications. January 20, 2008. September 15, 2012 tarixində orijinalından arxivləşdirilib. İstifadə tarixi: July 22, 2011.
11. ↑  *Bowman, Donna.* "Breaking Bad: "Pilot"". The A.V. Club. Chicago, Illinois: Onion, Inc. January 22, 2008. July 31, 2011 tarixində orijinalından arxivləşdirilib. İstifadə tarixi: July 22, 2011.
12. ↑  *Owen, Rob.* "Tuned In: 'Breaking Bad'". Pittsburgh Post-Gazette. January 20, 2008. October 12, 2008 tarixində orijinalından arxivləşdirilib. İstifadə tarixi: July 22, 2011.
13. ↑  *Porter, Rick.* "'Breaking Bad': Betsy Brandt says Marie and Hank have 'a tough road' in Season 4". Zap2it. Chicago, Illinois: Tribune Media Services. July 16, 2011. July 22, 2011 tarixində orijinalından arxivləşdirilib. İstifadə tarixi: July 24, 2011.

Xarici keçidlər
---------------

|  |  |
| --- | --- |
|  Bu şablona bax   Lüğətlər və ensiklopediyalar | Britannica (onlayn) |